În stomatologie, ca în multe alte domenii, digitalizarea a devenit mai mult decât o tendință, este o necesitate. Implementarea de soluții digitale avansate poate contribui semnificativ la succesul unei clinici dentare și prezintă multiple avantaje, atât atunci când vine vorba de diagnosticarea și tratamentul pacienților, cât și dacă ne referim la aspecte ce ține de partea administrativă a activității clinicii. Care sunt câteva dintre acesta avantaje vei descoperi mai jos.
Eficiență sporită
Soluțiile digitale permit automatizarea multor sarcini administrative, cum ar fi programarea consultațiilor, ceea ce reduce semnificativ timpul necesar pentru aceste procese, permițând astfel echipei să se concentreze mai mult pe îngrijirea pacienților. De asemenea, oferă acces rapid și ușor la toate informațiile relevante despre pacient, de la informații de bază, la radiografii, fotografii și planuri de tratament. Prin aceasta, se evită riscul pierderii sau deteriorării datelor și se îmbunătățește coordonarea între toți profesioniștii implicați.
Dincolo de aceste aspecte, digitalizarea procesului de îngrijire dentară înseamnă în primul rând reducerea timpului și resurselor necesare pentru a efectua multe proceduri. Prin eliminarea anumitor proceduri manuale (ex: amprentarea dentară convențională) și simplificarea altora și prin automatizarea fluxului de lucru, se obține o creștere a eficienței serviciilor oferite.[1][2]
Îmbunătățirea calității actului medical
Tehnologiile digitale, precum radiografiile digitale și scanarea intraorală, oferă o imagine mai detaliată a anatomiei pacientului, permițând un diagnostic mai precis. Acest lucru este esențial, având în vedere că un diagnostic precis este primul pas în gestionarea eficientă a problemelor dentare. Digitalizarea contribuie și la planificarea cu o mai mare eficiență a tratamentului, inclusiv prin simularea diferitelor opțiuni de tratament sau prin realizarea de restaurări dentare personalizate, cu o precizie și o adaptare perfectă.[1][2]
Cu alte cuvinte, digitalizarea clinicii dentare oferă oricărui medic care își desfășoară activitatea în cadrul acesteia acces la instrumente avansate pentru diagnostic, planificare și tratament. Toate acestea vor avea un impact semnificativ asupra calității actului medical.[1][2] Alegând soluții digitale avansate, cum sunt cele oferite de Dental GRAMM, investești de fapt în calitatea serviciilor oferite și, pe termen lung, în succesul clinicii tale.
Creșterea satisfacției pacienților
Digitalizarea unei clinici dentare va avea un impact pozitiv și asupra satisfacției pacienților, iar asta din mai multe motive. Unul ar fi acela că multe investigații și proceduri devin mai confortabile și mai rapide când se efectuează cu ajutorul tehnologiilor digitale. De exemplu, amprentarea digitală prin scanarea intraorală este mult mai confortabilă și rapidă decât amprentarea dentară convențională.[1][2]
Un alt motiv este reprezentat de faptul că instrumentele digitale permit medicului să explice mai clar diagnosticul și planul de tratament și chiar să efectueze o simulare 3D a rezultatului final al tratamentului. Acest lucru nu doar că îi va permite pacientului să-și formeze așteptări mai realiste privind rezultatele unei anumite proceduri, ci îl va face să se simtă mai implicat în luarea deciziilor privind propriul tratament.[1][2]
Creșterea nivelului de confort și satisfacție experimentat de pacient, alături de îmbunătățirea comunicării cu acesta, se va traduce într-o loialitate crescută din partea sa: un pacient mulțumit va reveni cu plăcere pentru controale periodice sau tratamente mai complexe, va recomanda clinica prietenilor și familiei și, în general, se va transforma într-o sursă de recenzii pozitive.
Digitalizarea clinicii dentare este esențială și oferă beneficii majore pentru medici și pacienți. Contribuie semnificativ la îmbunătățirea calității actului medical, la creșterea satisfacției pacienților și la optimizarea costurilor. De asemenea, se traduce în eficiență sporită, economie de timp și costuri, optimizare a fluxului de lucru și, implicit, creșterea profitabilității clinicii. Toate acestea reprezintă elemente esențiale atunci când se dorește asigurarea succesului clinicii pe termen lung și motive mai mult decât suficiente pentru a face din digitalizarea unei clinici dentare o prioritate.
Bibliografie:
- Lin, Yuan-Min. "Digitalisation in Dentistry: Development and Practices: Exploring the Transformation from Manufacturing to a Digital Service Hub", ResearchGate, 18 July 2018, www.researchgate.net/publication/326515913_Digitalisation_in_Dentistry_Development_and_Practices_Exploring_the_Transformation_from_Manufacturing_to_a_Digital_Service_Hub. Accessed 4 Mar. 2024.
- Tehran Peffley-Routt. "The Advantage of Digital Dentistry", ResearchGate, 19 Apr. 2018, www.researchgate.net/publication/324603548_The_Advantage_of_Digital_Dentistry. Accessed 4 Mar. 2024.